62020CO0375_INF
Sklep Sodišča (sedmi senat) z dne 13. oktobra 2021 –Liberty Seguros
(Zadeva C‑375/20) (
1
)
„Predhodno odločanje – Člen 99 Poslovnika Sodišča – Obvezno zavarovanje civilne odgovornosti pri uporabi motornih vozil – Direktiva 2009/103/ES – Zavarovalna pogodba, sklenjena na podlagi lažnih izjav – Mednarodni prevoz oseb in tovora brez dovoljenja – Ničnost zavarovalne pogodbe – Uveljavljanje proti tretjim oškodovancem in organu, ki izplača odškodnino oškodovancem
1.
Približevanje zakonodaj – Zavarovanje civilne odgovornosti pri uporabi motornih vozil – Obveznosti držav članic – Splošna obveznost zavarovanja vozil, ki so običajno na njenem ozemlju – Obseg – Meje
(Direktiva Evropskega parlamenta in Sveta 2009/103, uvodne izjave 1, 2 in 20 ter člen 3)
(Glej točke od 54 do 57.)
2.
Približevanje zakonodaj – Zavarovanje civilne odgovornosti pri uporabi motornih vozil – Obseg jamstva v korist tretje osebe, ki ga zagotavlja obvezno zavarovanje – Izključitvene določbe – Obseg – Meje – Obveznost ozke razlage
(Direktiva Evropskega parlamenta in Sveta 2009/103, člena 3, prvi odstavek, in 13(1), prvi in drugi pododstavek)
(Glej točke od 58 do 63.)
3.
Približevanje zakonodaj – Zavarovanje civilne odgovornosti pri uporabi motornih vozil – Obseg jamstva v korist tretje osebe, ki ga zagotavlja obvezno zavarovanje – Nacionalna ureditev, ki določa, da se lahko proti oškodovancem uveljavlja ničnost zavarovalnih pogodb, sklenjenih na podlagi lažnih izjav zavarovalca – Mednarodni prevoz oseb in tovora brez dovoljenja – Nedopustnost
(Direktiva Evropskega parlamenta in Sveta 2009/103, člena 3, prvi odstavek, ter 13(1) in (2))
(Glej točke od 64 do 68, 70 in 71 ter izrek.)
4.
Približevanje zakonodaj – Zavarovanje civilne odgovornosti pri uporabi motornih vozil – Direktiva 2009/103 – Ukrepanje organa, ki zagotavlja odškodnino oškodovancem prometnih nesreč – Pogoji – Meje
Direktiva Evropskega parlamenta in Sveta 2009/103, člena 3 in 10(1))
(Glej točko 69.)
Izrek
Člen 3, prvi odstavek, in člen 13(1) Direktive 2009/13/ES Evropskega parlamenta in Sveta z dne 16. septembra 2009 o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti je treba razlagati tako, da nasprotujeta nacionalni ureditvi, katere učinek naj bi bil ta, da je proti tretjim oškodovancem v prometni nesreči z motornimi vozili mogoče uveljavljati ničnost pogodbe o zavarovanju avtomobilske odgovornosti, ki izhaja iz dejstva, da sklenitelj zavarovanja opravlja gospodarsko dejavnost mednarodnega prevoza brez dovoljenja in iz njegovih prikrivanj ter lažnih izjav v času sklenitve te pogodbe pri zavarovalnici, tudi če so tretji oškodovanci potniki, ki so zagotovo vedeli za ta neobstoj dovoljenja.
(
1
)	UL C 348, 19.10.2020.